सोनालिका जोशी

सोनालिका जोशी या एक मराठी अभिनेत्री असून त्या तारक मेहता का उल्टा चष्मा या मालिकेत माधवी आत्माराम भीडे म्हणून प्रसिद्ध आहेत.

 वैयक्तिक आयुष्य 
जोशी यांनी इतिहास फॅशन डिझायनिंग आणि थिएटरमध्ये बीए पूर्ण केले आहे. २००१ साली त्यांचे लग्न समीर जोशी यांच्याशी झाले आणि त्यांना एक मुलगी, आर्या जोशी आहे. एका मुलाखतीनुसार जोशी यांचे विवाहपूर्वीचे आडनाव कांबळे असल्याने त्यांच्याशी अभिनय क्षेत्रात भेदभाव करण्यात आला होता.

 कारकिर्द 
जोशी यांनी त्यांच्या आयुष्याच्या सुरुवातीला बायको असून शेजारी, वाढता वाढता वाढे, बोल बच्चन, चौकोन इत्यादी नाटकांमध्ये काम केले आहे. नंतर त्यांनी पाऊस येता येता, किमयागार, महाश्वेता, नायक, एक श्वासाचे अंतर, जगावेगळी इत्यादी मराठी टीव्ही मालिका आणि काही टीव्ही जाहिराती केल्या. २००८ पासून, त्या तारक मेहता का उल्टा चष्मा मध्ये माधवी भिडेची भूमिका मंदार चांदवडकर सोबत करत आहेत.

 संदर्भ 

बाह्य दुवे

वर्ग:मराठी अभिनेत्री
वर्ग:हिंदी दूरचित्रवाहिनी अभिनेत्री